**Ministru kabineta noteikumu projekta „Nacionālās metroloģijas institūcijas pakalpojumu maksas noteikšanas un apstiprināšanas kārtība” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Nacionālās metroloģijas institūcijas pakalpojumu maksas noteikšanas un apstiprināšanas kārtība” (turpmāk – noteikumu projekts) izstrādāts saskaņā ar Valsts pārvaldes iekārtas likuma 43.1 panta otro daļu un saistībā ar Ministru kabineta 2015.gada 25.augustā pieņemto lēmumu *atbalstīt likuma „Par mērījumu vienotību” 14.pantā noteikto nacionālajai metroloģijas institūcijai īstenojamo valsts pārvaldes uzdevumu metroloģijas jomā turpmāku deleģēšanu valsts sabiedrībai ar ierobežotu atbildību „Latvijas nacionālais metroloģijas centrs* (Ministru kabineta 2105.gada 15.augusta sēdesprotokollēmuma 34.§ **“**Informatīvais ziņojums „Par priekšlikumu sniegšanu par turpmāko rīcību saistībā ar SIA „Latvijas nacionālais metroloģijas centrs” atsavināšanu”). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz augstāk minēto Ministru kabineta lēmumu un saskaņā ar 2015.gada 8.decembra Ministru kabineta noteikumiem “Grozījums Ministru kabineta 2014. gada 7. janvāra noteikumos Nr. 3 "[Noteikumi par nacionālo metroloģijas institūciju](http://likumi.lv/ta/id/263606-noteikumi-par-nacionalo-metrologijas-instituciju)", no 2016.gada 1.janvāra par nacionālo metroloģijas institūciju (turpmāk – NMI) ir nozīmēts un funkcijas un uzdevumus veic Sabiedrības ar ierobežotu atbildību “Latvijas Nacionālais metroloģijas centrs” (turpmāk – SIA LNMC) Metroloģijas birojs (turpmāk – Metroloģijas birojs). Atbilstoši likuma „Par mērījumu vienotību” 14.pantam NMI ir šādi galvenie uzdevumi:   * nodrošināt fizikālo lielumu mērvienību etalonu bāzi un mērvienību reproducēšanu; * apstiprināt nacionālos mērīšanas līdzekļu tipus un reģistrēt tos Valsts mērīšanas līdzekļu reģistrā; * veikt valsts metroloģiskajai kontrolei pakļauto mērīšanas līdzekļu atbilstības novērtēšanas procedūras; * sniegt kalibrēšanas pakalpojumus; * sadarboties ar citu valstu metroloģijas organizācijām; * iesaistīties starptautisko metroloģijas organizāciju darbā; * organizēt starplaboratoriju salīdzināšanu un piedalīties tajā; * organizēt apmācību metroloģijas jomā.   Atbilstoši likuma “Par mērījumu vienotību” 16.pantam NMI īstenotie uzdevumi attiecībā uz mērvienību etalonu iegādi, izstrādi, uzturēšanu un pilnveidošanu, kā arī NMI dalības maksas starptautiskajās metroloģijas organizācijās tiek finansētas no valsts budžeta līdzekļiem. Savukārt izmaksas, kas saistītas ar mērīšanas līdzekļu tipa apstiprināšanas, atbilstības novērtēšanas un kalibrēšanas pakalpojumiem, kā arī starplaboratoriju salīdzināšanu un apmācību metroloģijas jomā sedz attiecīgās fiziskās vai juridiskās personas, kurām šīs darbības ir nepieciešamas.  Attiecīgi, ir izstrādāts šis Ministru kabineta noteikumu projekts, ar kuru tiek noteikta *Nacionālās metroloģijas institūcijas valsts pārvaldes uzdevumu ietvaros sniegto pakalpojumu maksas apmēra noteikšanas un apstiprināšanas kārtība.* Noteikumu projektā atspoguļotā kārtība paredz, ka NMI sagatavo pakalpojumu maksu (cenrāža) projektu un iesniedz to saskaņošanai Ekonomikas ministrijā. Ekonomikas ministrija virza cenrādi izskatīšanai Nacionālajā Metroloģijas padomē, kas ir *konsultatīva institūcija, kas piedalās valsts politikas veidošanā ar mērījumu vienotību saistītajos jautājumos.* Ekonomikas ministrija izvērtē cenrāža projektu, kā arī Metroloģijas padomes viedokli, un lemj par cenrāža projekta saskaņošanu vai arī aicina NMI to precizēt un iesniegt izskatīšanai vēlreiz. Cenrādi apstiprina NMI un no tā brīža tas uzskatāms par spēkā esošu un piemērojamu NMI pakalpojumu saņēmējiem.  Noteikumu projektā arī noteikts kritērijs, ka pakalpojumu maksas nosakāmas tādā apmērā, kas sedz pakalpojumu sniegšanas izmaksas, kā arī paredzētas iespējas cenrādī noteikt atbrīvojumus no noteiktajām maksām, ja tie ir pamatoti, samērīgi un nerada nevienlīdzīgas konkurences situāciju pakalpojumu saņēmēju starpā.  Šobrīd Metroloģijas biroja sniegot pakalpojumu klāstā ir kalibrēšanas pakalpojumi saistībā ar elektriskajiem mērījumiem, masas mērījumiem, ģeometriskajiem parametriem, kā arī pakalpojumi saistībā ar mērīšanas līdzekļu tipu apstiprināšanu, apmācību sniegšanu un starplaboratoriju salīdzināšanu. Kalibrēšanas pakalpojumi tiek sniegti izmantojot Metroloģijas biroja uzturētos Latvijas nacionālos etalonus, nodrošinot mērījumu izsekojamību līdz SI sistēmas primārajiem mērvienību etaloniem, kur NMI ir apliecinātas *labākās* *mērīšanas spējas* (CMC). |
| 3. | Projekta izstrādē iesaistītās institūcijas | Projekts izstrādāts Ekonomikas ministrijas izveidotā darba grupā, kuras sastāvā ir Ekonomikas ministrijas, SIA SAMC, SIA LNMC pārstāvji, kā arī piedalās Konkurences padomes pārstāvji. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais regulējums skar personas, kas darbojas metroloģijas jomās un, kuras saņem vai varētu saņemt NMI sniegtos pakalpojumus. Uz šo brīdi Latvijā šādu pakalpojumu saņēmēju un potenciālo pakalpojumu saņēmēju ir maz (daži), tāpēc ietekme uz sabiedrību kopumā ir minimāla. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada papildus administratīvo slogu un nenes negatīvu ietekmi uz tautsaimniecību. Noteikumu projektā noteikts, ka NMI pakalpojumu maksas ir tādas, kas sedz pakalpojumu sniegšanas izmaksas. Tajā pašā laikā, ir sagaidāms, ka aprēķinot iespējamās pakalpojumu maksas, tiks ņemts vērā arī šādu pat pakalpojumu maksas kaimiņvalstīs, lai nodrošinātu zemāku vai līdzīgu cenu līmeni. Ņemot vērā minēto un piemērojot plānoto cenrāža sagatavošanas un apstiprināšanas kārtību, uzskatāms, ka tiks pilnībā nodrošināta NMI sniegto maksas pakalpojumu pieejamība par maksimāli izdevīgām cenām, lai veicinātu klientu vēlmi un iespējas metroloģijas pakalpojumus saņemt Latvijā.  Saskaņā ar Pievienotās vērtības nodokļa likuma 3.panta astoto daļu NMI sniegtie maksas pakalpojumi netiek aplikti ar pievienotās vērtības nodokli, jo tie tiek sniegti deleģēta valsts pārvaldes uzdevuma ietvaros un nav uzskatāmi par komercdarbību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.gads gads** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 |  |  |  |
| 1.3. pašvaldību budžets | 0 | 0 |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | 0 | 0 |  |  |  |
| 2.2. valsts speciālais budžets | 0 | 0 |  |  |  |
| 2.3. pašvaldību budžets | 0 | 0 |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | 0 | 0 |  |  |  |
| 3.2. speciālais budžets | 0 | 0 |  |  |  |
| 3.3. pašvaldību budžets | 0 | 0 |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informatīvais ziņojums “Par priekšlikumu sniegšanu par turpmāko rīcību saistībā ar SIA „Latvijas nacionālais metroloģijas centrs” atsavināšanu”, kurā tika piedāvāts un uz kura pamata tika pieņemts lēmums nodot nacionālās metroloģijas institūcijas funkciju izpildi SIA “LNMC”, tika izskatīts un saskaņots Nacionālās metroloģijas padomes sēdē, kuras sastāvā ir valsts institūciju un nevalstisko organizāciju pārstāvji, kas tieši ieinteresēti metroloģijas jautājumos.  Tāpat arī šis noteikumu projekts redakcijā, kas tika izsludināta Valsts sekretāru sanāksmē, un tajā ietvertais Nacionālās metroloģijas institūcijas sniegto maksas pakalpojumu cenrādis tika izskatīts un saskaņots Nacionālās metroloģijas padomes sēdē 11.11.2015., tādējādi pilnībā nodrošinot iesaistīto sabiedrības pārstāvju līdzdalību. |
| 2. | Sabiedrības līdzdalība projekta izstrādē | Metroloģijas padomes locekļiem tika izsūtīts Noteikumu projekta un Anotācijas teksts laicīgi pirms 11.11.2015. sēdes, lai tie varētu iepazīties. 11.11.2015. sēdē tika mutiski prezentēts MK noteikumu projekts un dotas iespējas Metroloģijas padomes locekļiem sniegt viedokli, priekšlikumus vai citādi komentēt projektu. Metroloģijas padomes locekļi uzklausīja prezentāciju un iebildumus vai precizējumus attiecībā uz projektu neizteica, tādējādi apliecinot savu atbalstu piedāvātajam cenrāža projektam. |
| 3. | Sabiedrības līdzdalības rezultāti | Ņemot vērā Metroloģijas padomes 11.11.2015. sēdes norisi attiecībā Noteikumu projektu, kur neizskanēja iebildumu vai precizējumi attiecībā uz to, uzskatāms, ka iesaistīto sabiedrības pārstāvju intereses ir ņemtas vērā. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās SIA LNMC. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu pārvaldes institūciju izveidi. |
| 3. | Cita informācija | Nav |

*Anotācijas IV, V sadaļa – projekts šo jomu neskar.*

# Ministru prezidenta biedrs,

Ekonomikas ministrs A.Ašeradens

Vīza:

Valsts sekretāra pienākumu izpildītājs –

Valsts sekretāra vietnieks R.Aleksejenko

31.03.2016. 15:25

1296

Zadraks, 67013058  
Gints.Zadraks@em.gov.lv